कदाचार मुक्त हुई निर्धनता मेधा छात्रवृत्ति परीक्षा
राज्यमेधा, राष्ट्रीय मेधा और राज्य निर्धनता सह मेधा छात्रवृत्ति परीक्षा रविवार कदाचारमुक्त हुई। जिले के छह प्रखंडों के साथ जिला मुख्यालय के सर जेसी बोस बालिका उच्च विद्यालय गिरिडीह, प्लस टू उच्च विद्यालय गांडेय, धनवार, डुमरी और प्रोजेक्ट उच्च विद्यालय पीरटांड़ में परीक्षा हुई। राज्य मेधा के लिए 136, राष्ट्रीय मेधा के लिए 116 और राज्य निर्धनता सह मेधा छात्रवृत्ति परीक्षा के लिए 132 कुल 384 छात्र छात्राएं परीक्षा में शामिल हुए। रविवार को परीक्षा में कुल 366 छात्र छात्राओं ने भाग लिया। डीईओ निर्मला कुमारी बरेलिया ने बताया कि 384 में कुल 366 छात्र छात्राओं ने भाग लिया। सभी केंद्रों पर कदाचारमुक्त परीक्षा संपन्न हुई। डुमरी में हुई केन्द्राधीक्षक के रूप में डुमरी बीईईओ कामेश्वर महतो, बीआरसीसी चंद्रशेखर भारती, वीक्षक देवकी विश्वकर्मा, डालेश्वर महतो, सुरेश महतो, रजनीकांत, उमेश कुमार महतो और हीरालाल महतो वीक्षक थे।
गांडेय में भी छात्र छात्राओं ने दी परीक्षा
बीईईओतरुण कुमार की देख रेख में परीक्षा हुई। बीपीओ अशोक कुमार रजक ने बताया कि गांडेय स्थित उच्च विद्यालय गांडेय में मेधा छात्रवृति परीक्षा में तीन तरह की परीक्षा ली गई। राष्ट्रीय मेधा छात्रवृति राज्य मेधा छात्रवृति और राज्य निर्धनता सह मेधा छात्रवृति में क्रमशः 17, 20 एवं 23 छात्र छात्राओं की परीक्षा होनी थी। पर परीक्षा में तीन छात्र अनुपस्थित रहे। मौके पर बीईईओ तरुण कुमार, बीपीओ अशोक कुमार रजक समेत वीक्षक सुनील चौडे, फैज अहमद खां, मजिस्ट्रेट राय आशिश सिन्हा और अरविंद भारती थे।
hin_Deva hin_Deva awa_Deva hin_Deva